CELEX: 62015TN0584
Language: hu
Date: 2015-10-07 00:00:00
Title: T-584/15. sz. ügy: 2015. október 7-én benyújtott kereset – POA kontra Bizottság

7.12.2015   
            
            
               HU
            
            
               Az Európai Unió Hivatalos Lapja
            
            
               C 406/40
            
         2015. október 7-én benyújtott kereset – POA kontra Bizottság
   (T-584/15. sz. ügy)
   (2015/C 406/41)
   Az eljárás nyelve: angol
   
      Felek
   
   
      Felperes: Pagkyprios organismos ageladotrofon Dimosia Ltd (POA) (Latsia, Ciprus) (képviselő: N. Korogiannakis ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság azon határozatát, amellyel elfogadta a Ciprusi Köztársaság hatóságai által benyújtott CY/PDO/0005/01243 kérelmet, mivel az megfelelt a mezőgazdasági termékek és az élelmiszerek minőségrendszereiről szóló, 2012. november 21-i 11151/2012/EU rendelet (HL 2012 L 343., 1. o.) feltételeinek, amint azt e rendelet 50. cikkének (1) bekezdése előírja, és amely határozatban rendelkezett ezen kérelemnek az Európai Unió Hivatalos Lapjában való közzétételéről a 2015/C 246/12 hivatkozás alatt;
            
         
               —
            
            
               a Bizottságot kötelezze a felperes költségeinek a viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, arra alapított jogalap, hogy a Bizottság nyilvánvaló mérlegelési hibát követett el azzal kapcsolatban, hogy a CY/PDO/0005/01243 kérelem megfelel-e az 1151/2012/EU rendeletnek
               
                           —
                        
                        
                           A CY/PDO/0005/01243 kérelem a „Halloumi” előállítási folyamatában irányadó tejtartalomról szóló CYS 94 (1. & 2. rész) 1985 szabványból indul ki;
                        
                     
                           —
                        
                        
                           A CY/PDO/0005/01243 kérelem sérti az 1151/2012/EU rendelet 7. cikkét.
                        
                     
         
               2.
            
            
               A második, arra alapított jogalap, hogy a Bizottság nem ellenőrizte, hogy a CY/PDO/0005/01243 kérelem megfelel-e az 1151/2012/EU rendeletben szabályozott eljárásnak
               
                           —
                        
                        
                           A jogorvoslathoz való jog gyakorlására nem biztosítottak ésszerű mennyiségű időt.
                        
                     
                           —
                        
                        
                           A nemzeti hatóságok a felperes által emelt kifogást nem vizsgálták megfelelő alapossággal.